En middelsstor (20–25 millimeter), bredt oval, matt, mørk gjødselgraver. Hodet er bredt skovlformet uten horn, men med to korte pigger ved forkanten. Pronotum er mye bredere enn langt, gjerne litt kantete. Dekkvingene er brede og høyt hvelvede, ofte med markerte punktrader. Beina er forholdsvis tynne, leggene påfallende krumme. Innen slekten utmerker denne arten seg ved at dekkvingene er ganske knudrete og ujevne.